CELEX: 32012R1036
Language: hu
Date: 2012-11-07 00:00:00
Title: A Bizottság 1036/2012/EU végrehajtási rendelete ( 2012. november 7. ) a 2007/777/EK határozat II. mellékletének és a 206/2010/EU rendelet II. mellékletének Horvátország friss hús és bizonyos húskészítmények Unióba történő behozatala vonatkozásában engedélyezett harmadik országok és részeik jegyzékébe való felvétele tekintetében történő módosításáról  EGT-vonatkozású szöveg

8.11.2012   
            
            
               HU
            
            
               Az Európai Unió Hivatalos Lapja
            
            
               L 308/13
            
         A BIZOTTSÁG 1036/2012/EU VÉGREHAJTÁSI RENDELETE
   (2012. november 7.)
   a 2007/777/EK határozat II. mellékletének és a 206/2010/EU rendelet II. mellékletének Horvátország friss hús és bizonyos húskészítmények Unióba történő behozatala vonatkozásában engedélyezett harmadik országok és részeik jegyzékébe való felvétele tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére és 8. cikke (4) bekezdésére,
   mivel:
   
               (1)
            
            
               A 2007/777/EK bizottsági határozat (2) szabályokat állapít meg az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (3) meghatározása szerinti, emberi fogyasztásra szánt húskészítmények és kezelt gyomor, hólyag és belek Unióba történő behozatalára, illetve Unión belüli árutovábbítására és tárolására.
            
         
               (2)
            
            
               A 2007/777/EK határozat II. mellékletének 2. része meghatározza azon harmadik országok vagy részeik jegyzékét, ahonnan hústermékek, valamint kezelt gyomor, hólyag és belek Unióba történő behozatala engedélyezett, feltéve, hogy az említett áruk megfelelnek az abban a részben hivatkozott kezelésnek.
            
         
               (3)
            
            
               A 2007/777/EK határozat II. mellékletének 4. része meghatározza az e melléklet 2. részében említett kezeléseket, mindegyikükhöz kódot rendelve: a kezelés szigorúságának csökkenő sorrendjében nem specifikus „A” kezelést és specifikus „B”–„F” kezeléseket határoz meg.
            
         
               (4)
            
            
               A 206/2010/EU bizottsági rendelet (4) bizonyos, élő állatokat vagy friss húst tartalmazó szállítmányok Unióba való behozatala tekintetében az állat-egészségügyi bizonyítvánnyal kapcsolatos követelményeket állapít meg. A rendelet megállapítja továbbá azon harmadik országoknak, illetve azok területeinek és részeinek jegyzékeit, ahonnan ezek a szállítmányok az Unió területére behozhatók.
            
         
               (5)
            
            
               A 206/2010/EU rendelet előírása szerint az emberi fogyasztásra szánt frisshús-szállítmányok Unióba történő behozatala csak akkor engedélyezett, ha azok az említett rendelet II. mellékletének 1. részében felsorolt harmadik országokból, e harmadik országok területéről vagy részéről érkeznek, és vonatkozásukban a melléklet említett része tartalmazza az adott szállítmányoknak megfelelő állat-egészségügyi bizonyítványmintát.
            
         
               (6)
            
            
               Horvátország jelenleg a 206/2010/EU rendelet II. mellékletének 1. részében szerepel olyan harmadik országként, amelyből engedélyezett bizonyos állatok friss húsának az Unióba történő behozatala. Horvátország azonban jelenleg nem szerepel azon harmadik országok jegyzékében, amelyekből engedélyezett a háziasított sertésfélék friss húsának – ideértve a darált húst is – az Unióba történő behozatala.
            
         
               (7)
            
            
               Horvátország arra irányuló kérelmet nyújtott be a Bizottságnak, hogy engedélyt kapjon háziasított sertésfélék friss húsának az Unióba történő kivitelére. A Horvátország által benyújtott információk alapján ezen harmadik ország területén 2005 januárja óta tilos a klasszikus sertéspestis elleni megelőző védőoltás. Emellett 2008 márciusa óta Horvátország területén a háziasított sertésfélékben nem tapasztalták a klasszikus sertéspestis vírusának terjedését. A rendelkezésre álló információk alapján Horvátország vakcinázás nélkül is mentes a háziasított sertésfélék klasszikus sertéspestisétől.
            
         
               (8)
            
            
               Az illetékes horvát hatóság a klasszikus sertéspestissel kapcsolatos uniós jogszabályoknak való megfelelés tekintetében is elégséges biztosítékokat nyújtott, továbbá fokozott figyelmet fordít a háziasított sertésfélék és a vaddisznók felügyeletére.
            
         
               (9)
            
            
               Ezenkívül a Bizottság által 2010-ben Horvátországban végrehajtott ellenőrzés eredményei is többségében kedvezőek voltak. Horvátország a Bizottság számára azt is megerősítette, hogy az ellenőrzés során feltárt hiányosságok pótlására szolgáló konkrét intézkedéseket 2011 folyamán kielégítően végrehajtották.
            
         
               (10)
            
            
               A Horvátország által benyújtott információkat értékelve megállapítható, hogy a háziasított sertésfélék friss húsának ezen harmadik országból az Unióba történő behozatala a klasszikus sertéspestis tekintetében nem jelent állat-egészségügyi kockázatot az Unió számára. A háziasított sertésfélék friss húsának – ideértve a darált húst is – Horvátországból származó behozatalát ezért célszerű engedélyezni.
            
         
               (11)
            
            
               Horvátország emellett jelenleg a 2007/777/EK határozat II. mellékletének 2. részében olyan országként szerepel, amelyből a háziasított sertésfélékből és a tenyésztett hasított körmű vadakból (sertésfélék) származó húskészítmények és kezelt gyomor, hólyag és belek Unióba történő behozatala specifikus „D” kezelés elvégzése mellett engedélyezett.
            
         
               (12)
            
            
               Tekintve, hogy a háziasított sertésfélékből származó friss húsnak – ideértve a darált húst is – Horvátországból az Unióba történő behozatalát engedélyezni indokolt, az ilyen friss húsokból előállított húskészítmények ezen harmadik országból az Unióba történő behozatalának engedélyezésekor is célszerű eltekinteni a specifikus kezelések előírásától. A 2007/777/EK határozat II. mellékletének 2. részét ezért ennek megfelelően módosítani kell.
            
         
               (13)
            
            
               A 2007/777/EK határozatot és a 206/2010/EU rendeletet tehát ennek megfelelően módosítani kell.
            
         
               (14)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 2007/777/EK rendelet II. mellékletének 2. részében a Horvátországra vonatkozó bejegyzés helyébe a következő szöveg lép:
   
      
                  „HR
               
               
                  Horvátország
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  D
               
               
                  XXX
               
               
                  A
               
               
                  A
               
               
                  XXX”
               
            
   2. cikk
   A 206/2010/EU rendelet II. mellékletének 1. részében a Horvátországra vonatkozó bejegyzés helyébe a következő szöveg lép:
   
      
                  „HR – Horvátország
                  
               
               
                  
                     HR-0
                  
               
               
                  
                     Az ország egész területe
                  
               
               
                  
                     BOV, OVI, EQU, RUF, RUW
                  
               
               
                   
               
               
                   
               
               
                   
               
               
                   
               
            
                  
                     POR
                  
               
               
                   
               
               
                   
               
               
                   
               
               
                  2012. november 8.”
               
            
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 7-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 18., 2003.1.23., 11. o.
   
      (2)  HL L 312., 2007.11.30., 49. o.
   
      (3)  HL L 139., 2004.4.30., 55. o.
   
      (4)  HL L 73., 2010.3.20., 1. o.